Kanne 5.8.2016 – Altunis v. EUIPO – Hotel Cipriani (CIPRIANI)
(Asia T-438/16)
Oikeudenkäyntikieli: italia
Asianosaiset ja muut osapuolet
Kantaja: Altunis-Trading, Gestão e Serviços, Lda (Funchal, Portugali) (edustajat: asianajajat A. Vanzetti, S. Bergia ja G. Sironi)
Vastaaja: Euroopan unionin teollisoikeuksien virasto (EUIPO)
Muu osapuoli valituslautakunnassa: Hotel Cipriani Srl (Venetsia, Italia)
Menettely EUIPO:ssa
Riidanalaisen tavaramerkin hakija: Kantaja
Riidanalainen tavaramerkki: Tavaramerkin ”CIPRIANI” Euroopan unionin nimeävä kansainvälinen rekisteröinti – Euroopan unionin nimeävä kansainvälinen rekisteröinti nro 1 127 870
EUIPO:ssa käyty menettely: Väitemenettely
Riidanalainen päätös: EUIPO:n neljännen valituslautakunnan 7.6.2016 asiassa R 1889/2015-4 tekemä päätös
Vaatimukset
Kantaja vaatii, että unionin yleinen tuomioistuin
kumoaa riidanalaisen päätöksen
hylkää Hotel Cipriani s.r.l.:n esittämän väitteen tai
palauttaa asian EUIPO:n käsiteltäväksi, jotta EUIPO toimii tuomion mukaisella tavalla
määrää kaikkien oikeudenkäyntikulujen korvaamisesta Altunikselle, EUIPO:ssa käydyissä aiemmissa menettelyvaiheissa aiheutuneet kulut mukaan lukien.
Kanneperusteet
Asetuksen N:o 207/2009 15 artiklan, 42 artiklan 2 kohdan ja 8 artiklan 1 kohdan b alakohdan sekä asetuksen N:o 2868/95 22 säännön 3 kohdan rikkominen siltä osin kuin on kyse Hotel Cipriani tavaramerkin tosiasiallisen käytön arvioinnista.
Asetuksen N:o 207/2009 8 artiklan 1 kohdan b alakohdan rikkominen tavaroiden ja palvelujen samankaltaisuuden arvioinnissa ja siitä seuranneessa sekaantumisvaaran arvioinnissa.
____________